stanford-oval/wikipedia huggingface dataset:
פרחובה

| --- | --- |
נהר פרחובה מצפון לסינאיה
נהר פרחובה מצפון לסינאיה
 מידע כללי
 אורך:  183 ק"מ
 ספיקה ממוצעת:  27,3 מ"ק לשנייה
 אגן ניקוז:  3,740 קמ"ר
 מוצא:  הרי קלבוצ'ט, רומניה
 גובה מוצא הנהר:  1,037 מטרים
 יובלים:  Teleajen, Valea Largă River, Valea Jepilor River, Valea Iancului River, Valea Mesteacănului River, Valea Mărului River, Valea Măgarului River, Valea Măturarului River, Valea Grecului River, Valea Fabricii River, Valea Câmpului River, Valea Cerbului River, Valea Fetei River, Valea Câinelui River, Valea Dracului River, Valea Cășăriei River, Valea Babei River, Valea Mărului River, Valea Orății River, Valea la Nuci River, Zgarbura River, Zamora River, Valea Popii River, Pârâul Sec, Joița River, Valea Obielei River, Valea lui Sărăcilă River, Valea Stânei River, Valea Seacă River, Valea Rea River, Valea lui Bogdan River, Valea Seciului River, Valea Surpăturii River, Valea Seacă a Jepilor River, Tufa River, Valea Albă River, Ursoaia Mare River, Azuga River, Șipa River, Viișoara River, Belia River, Cacova River, Bătrâioara River, Cernica River, Puriștoaca River, Șaaru River, Doftana River, Cricovul Sărat River, Valea Cășăriei River, Râșnoava River, Slanița River, Valea Seacă River, Ursoaia Mică River, Conciu River, Dogăria River, Pârlita River, Peleș River, Poienari River, Pârâul lui Vlad, Urlătoarea River, Sunătoarea River, Câmpea, Piatra Arsă River, Olăreasa River, Florei River, Paltinu River, Gagu River, Nistorești River, Izvorul Dorului River, Valea Brusturilor River 
 שפך:  יאלומיצה
 מדינות באגן הניקוז:  רומניה
 
 
פרחובה (ברומנית: Prahova) הוא נהר הנובע מהרי קלבוצ'ט, שבהרי הקרפטים באזור פרדאל, בחבל מונטניה, שברומניה ונשפך לנהר יאלומיצה. המישורים דרכם עובר הנהר יוצרים את עמק הפרחובה, אזור קיט ונופש במרחק כמאה קילומטרים מבוקרשט.
אורך הנהר הוא 183 קילומטרים ובדרכו עובר בשלושה מחוזות, 6 קילומטרים במחוז ברשוב, 161 קילומטרים במחוז פרחובה ו-16 קילומטרים במחוז אילפוב. ספיקת הנחל היא 27,3 מטר קוב לשנייה ואגן הניקוז בגודל 3,740 קילומטרים רבועים.
פליט פוקסס

| --- | --- |

פליט פוקסס בהופעה בקופנהגן, 2008.
 מקום הקמה:  סיאטל 
 תקופת הפעילות:  מ-2007
 סוגה:  פולק, בארוק פופ
 חברת תקליטים:  סאב פופ, בלה יוניון
 פרסים והוקרה:  MOJO Awards 
 FleetFoxes.com
 פרופיל ב-IMDb
 חברים
 רובין פקנולד סקיילר סקילסט קייסי ווסקוט ג'ושוע טילמן כריסטיאן וורגו מורגן הנדרסון
 חברים לשעבר
 ניק פטרסון קרייג קוראן טרבור אלדרפר ברין לומסדן
 
פליט פוקסס (אנגלית: Fleet Foxes) היא להקת פולק מסיאטל, החתומה בחברות התקליטים סאב פופ ובלה יוניון. הלהקה נכנסה לתודעה בשנת 2008 עם יציאת המיני-אלבום Sun Giant והאלבום המלא  Fleet Foxes אשר קיבלו שבחים רבים. חברי הלהקה תיארו את המוזיקה שלהם בתור "פופ ג'אם  בארוק הרמוני".
היסטוריה > הקמה ושנים ראשונות

רובין פקנולד וסקיילר סקילסט למדו שניהם בתיכון Lake Washington בקירקלנד, פרוור בסיאטל, ובמהרה הפכו לחברים קרובים. פקנולד וסקילסט נקשרו בעקבות הערכתם המשותפת לבוב דילן וניל יאנג והחלו ליצור שירים ביחד. הוריהם השפיעו על הטעם המוזיקלי שלהם עוד בילדותם. אימו של סקילסט הייתה מאזינה נלהבת של בוב דילן והאנק ויליאמס בעוד אביו של פקנולד, גרג, היה חבר בקבוצת סול בשנות ה-60.
שמו המקורי של הצמד היה "פיינאפל" אך בעקבות להקה אזורית בעלת שם דומה החליטו לקרוא לעצמם Fleet Foxes (בעברית: שועלים מהירים). פקנולד לקח את תפקיד כותב השירים והוא גם שר וניגן בגיטרה, בעוד סקילסט ניגן בגיטרה המובילה. סגנון שנות ה-60 המאוחרות של הצמד לכד את תשומת לבו של המפיק פיל אק אשר עזר להם להקליט את הדמו, המיני אלבום Fleet Foxes, בשנת 2006. בסוף שנת 2006 החלה תקשורת מקומית בסיאטל לגלות עניין בלהקה. טום סקנלון מהסיאטל טיימס ציין כי הוא התרשם מהבגרות המוזיקלית של הלהקה וממילות השירים.
בתחילת 2007, עם העלייה בפופולריות בסיאטל, החלה הלהקה להקליט את אלבומה הראשון וחברי הלהקה בילו זמן רב באולפן ההקלטות עם המפיק אק. למרות זאת, התקציב עבור ההקלטות היה לוחץ ולכן חברי הלהקה אספו כל סכום כסף אותו יכלו להשיג, דבר שהגביל את הזמן אותו בילו באולפן ההקלטות וכך מרבית הרצועות הוקלטו בדירותיהם של חברי הלהקה, מרתף בית הוריו של פקנולד או במקומות אחרים.
היסטוריה > עלייה למודעות

הלהקה המשיכה לצבור פופולריות ובסוף שנת 2007 נרשמו כרבע מיליון האזנות לשיריהם באתר Myspace. אף על פי שהלהקה לא שחררה את הקלטותיה (מלבד רשת האינטרנט), זכתה לחשיפה רבה מפה לאוזן והצלחתה הובילה לחתימה עם חברת התקליטים סאב פופ ב-18 בינואר 2008. בעת החתימה לא היה ללהקה מנהל וכך אחותו של רובין, איה פקנולד קיבלה על עצמה את תפקיד מנהלת הלהקה. הזמר המוביל של הלהקה, רובין פקנולד, ציין כי לשיתוף קבצים בלתי חוקי היה חלק משמעותי בהצלחתה של הלהקה.
הלהקה השלימה את המיני אלבום Sun Giant בעת ההכנות להופעותיה הקרבות. פליט פוקסס החלו את סבב ההופעות עם הלהקה בליטזן טראפר ב-28 בפברואר 2008. ביצועי הלהקה בפסטיבל SXSW במרץ 2008 ובפסטיבל סאסקוואטץ'! במאי 2008 העלו את הלהקה למודעות, ובפעם הראשונה החלה להתעניין בהם התקשורת האירופאית.
Sun Giant יצא לשווקים ב-8 באפריל 2008 והתקבל בצורה טובה על ידי התקשורת. למרות התגובות החמות, הלהקה ציינה כי המיני אלבום אינו מייצג את שאיפותיה המלאות והוא משמש רק כאלבום למכירה במהלך סבב ההופעות. במאי 2008 החליטה הלהקה להאריך את סבב ההופעות בצפון אמריקה ובאירופה עד ספטמבר של אותה שנה בשל האלבום העתיד לצאת. בנוסף הלהקה התרחבה וכותבי השירים כריסטיאן וורגו וג'יי טילמן הצטרפו ללהקה בתור נגני גיטרה ותופים, בהתאמה. האלבום המלא Fleet Foxes יצא לשווקים זמן קצר לאחר מכן ב-3 ביוני 2008, וקיבל ביקורות דומות למיני האלבום. האלבום קיבל ארבעה כוכבים מתוך חמישה במגזין המוזיקה רולינג סטון, 9 כוכבים מתוך 10 במגזין פיצ'פורק שם גם זכה בתואר אלבום השנה וחמישה כוכבים מתוך חמישה בעיתון הבריטי הגארדיאן בו תואר כ"אבן דרך במוזיקה האמריקאית".
בעוד שהלהקה זכתה להצלחה מתונה בארצות הברית היא הצליחה יותר באירופה ומכרה מעל ל-200,000 עותקים בחמשת החודשים הראשונים לשחרורו של האלבום. בסוף שנת 2008 דורג האלבום כאלבום השנה במגזין בילבורד ובנוסף הספיק למכור מעל ל-210,000 עותקים בצפון אמריקה ומעל ל-100,000 עותקים בבריטניה, דבר ההפך אותו לאלבום הזהב הראשון של חברת התקליטים בלה יוניון בבריטניה.
היסטוריה > האלבום השני והשלישי

בתחילת פברואר, 2011 הודיעה הלהקה על יציאת אלבומה השני Helplessness Blues ב-3 במאי 2011. במרץ 2017 הודיעה הלהקה על אלבומם השלישי Crack-Up. האלבום יצא ב-16 ביוני 2017. אלבום רביעי בשם "Shore" יצא ב-22 בספטמבר 2020.
חברי הלהקה

רובין פקנולד: סולן, גיטרה.
סקיילר סקילסט: גיטרה מובילה, מנדולינה.
כריסטיאן וורגו: בס, גיטרה, קולות.
קייסי ווסקוט: קלידים, קולות.
ג'ושוע טילמן: תופים, קולות.
מורגן הנדרסון: מספר כלים.
דיסקוגרפיה > אלבומי אולפן

Fleet Foxes ‏ (2008)
Helplessness Blues ‏ (2011)
Crack-Up ‏ (2017)
דיסקוגרפיה > מיני אלבומים

Fleet Foxes ‏ (2006)
Sun Giant ‏ (2008)
פליט פוקסס בהופעה
פסגת לטינו

| --- | --- |

 מידע כללי
 גובה:  2,290 מ' 
 מיקום:  אזור הברית האנטארקטית,
 רכס הרים:  הרי ויקטורי 
 קואורדינטות:  72°09′S 167°33′E﻿ / ﻿72.15°S 167.55°E﻿ / -72.15; 167.55
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת לטינו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת לטינו
 
פסגת לטינו (באנגלית: Latino Peak) היא פסגה בגובה 2,290 מטרים הניצבת במרחק של 7 ק"מ מדרום-דרום-מערב להר האזלט שהרי ויקטורי שבארץ ויקטוריה, אנטארקטיקה. הפיסגה היא הגבוהה ביותר בסביבה של ההתפצלות בה קרחון טאקר וקרחון פרל הארבור מתמזגים. המדרון המערבי שלה מנוקז על ידי קרחון סאמרס.
הפסגה מופתה על ידי הסקר הגאולוגי של ארצות הברית על בסיס מדידות ועל בסיס תצלומים אוויריים של צי ארצות הברית בשנים 1960–1964, והיא נקראה בשמה על ידי הוועדה המייעצת לשמות אנטארקטיים על שמו של טרי ל. לטינו, איש גדודי ההנדסה הקרבית של הצי, שחנה בתחנת מקמרדו שבאי רוס כחבר משלחות הקיץ לסיוע אנטארקטי של צי ארצות הברית בשנים 1965 ו-1966. הוא גם שהה שם בתקופת החורף כחבר בקבוצת החורף של מבצע דיפ פריז ב-1967 וכן שירת במלחמת וייטנאם בשנים 1968–1969.
הערות שוליים

↑  "Latino Peak". Geographic Names Information System. United States Geological Survey, United States Department of the Interior.
פיל בייקר

| --- | --- |

 לידה:  26 באוגוסט 1896 פילדלפיה, ארצות הברית 
 פטירה:  30 בנובמבר 1963 (בגיל 67) קופנהגן, דנמרק 
 מקום קבורה:  בית הקברות הולמן 
 מדינה:  ארצות הברית 
 בן או בת זוג:  פגי קרטרייט (1932–1941) 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
פיל בייקר (באנגלית: Phil Baker;‏ 26 באוגוסט 1896 – 30 בנובמבר 1963) היה קומיקאי, מוזיקאי ובדרן אמריקאי.
ביוגרפיה

בייקר נולד ב-26 באוגוסט 1896 בפילדלפיה, פנסילבניה. משפחתו עברה לבוסטון, מסצ'וסטס, שם למד בבית הספר והופיע לראשונה במופע חובבים. בייקר החל במופעי וודוויל וניגן בפסנתר עם הכנר אד ג'ניס.
כשהיה בן 19, בסביבות 1915, התחבר עם בן ברני למופע וודוויל בשם "ברני ובייקר". תחילה היה זה מופע של צמד מוזיקלי רציני, כאשר בייקר ניגן באקורדיון. לא עבר זמן רב ולמופע התווספו אלמנטים קומיים.
כאשר נכנסה ארצות הברית למלחמת העולם הראשונה ב-1917 התגייס בייקר לחיל הים של ארצות הברית. זמן מה לאחר שובו עזב את השותפות עם ברני.
בשנת 1923 הופיע בהפקה של פונופילם (Phonofilm) שהיה סוג של פסקול אופטי שהומצא על ידי לי דה פורסט. הסרט נקרא "מונולוג מוזיקלי", ובייקר ניגן באקורדיון ושר יחד עם הפסנתרן אוסקר לבנט. באותה תקופה התחבר גם עם סיד סילברס. השניים עבדו יחד עד 1928. לאחר הפרידה מסילברס, פתח בייקר בקריירת סולו מוצלחת.
בשנים 1930–1931 הוא ניגן בתיאטרון פאלאס בברודוויי בניו יורק. הוא הופיע שם במגוון של מופעי יחיד, ניגן, שר וסיפר בדיחות בתאום עם חבר שתול בקהל בשם "ג'וג'ו".
בשנת 1943 הופיע עם כרמן מירנדה ואליס פיי בסרט המוזיקלי "The Gang's All Here". לסרט זה היה את אחד התקציבים הגבוהים ביותר באותה תקופה והוא הופק על ידי חברת פוקס המאה העשרים, עם כוריאוגרפיה של באזבי ברקלי, ובייקר הופיע במגוון שירים וקטעי ריקוד. באחד השירים היו מעורבים רמיזות מיניות לגבי מירנדה ונערות המקהלה אשר רקדו עם בננות. הסרט לא הורשה להיות מוצג במדינת הולדתה של מירנדה, פורטוגל. בארצות הברית הורה הצנזור לבנות המקהלה לשים את הבננות על המותניים שלהם במקום על הירכיים, לפני שהסרט אושר להקרנה.
בייקר המשיך לככב במספר תוכניות רדיו, כולל "ליצן השריון" ו"הטברנה של דאפי". הוא גם הפך למנחה תוכניות משחק ברדיו ובטלוויזיה ברשת NBC.
ברדיו הוא הנחה את התוכנית "טייק איט אור ליב איט", ששינתה את שמה ל"שאלת ה-$64". בטלוויזיה הוא אירח את מופע החידון "מי של מי" שבוטל אחרי פרק אחד בלבד.
בייקר צורף ל"שדרת הכוכבים" של הוליווד ב-8 בפברואר 1960. באותה שנה עבר לקופנהגן, שם גרה אשתו. בייקר נפטר בקופנהגן ב-30 בנובמבר 1963.
בייקר היה אח בלשכת קייסטון מספר 235 של הבונים החופשים בניו-יורק סיטי.
ברודוויי

הופיע במספר מחזות זמר בתיאטראות ברודוויי:
Music Box Revue
Billy Rose's Crazy Quilt
Artists and Models
Greenwich Village Follies
A Night in Spain
Calling All Stars
יצירתו המוזיקלית

בייקר כתב מספר רב של שירים וביניהם:
"Park Avenue Strut"
"Look At Those Eyes"
"Just Suppose"
"Antoinette"
"Strange Interlude"
"Humming a Love Song"
"Rainy Day Pal"
"Pretty Little Baby"
"Did You Mean It?"
"My Heaven on Earth"
"Invitation to a Broken Heart"
הערות שוליים

↑  Duffystavern, Audio ClassicsÒ Archive
↑  מי של מי, באתר weekly Variety
↑  Phill Baker is Dead, The New-York Tomes
| --- | --- |
בקרת זהויות :  PLWABN: 9810682871305606  BNE: XX900774  BnF: cb151250924 (data)  GND: 1117142019  ISNI: 0000 0000 7827 9671  LCCN: no95008477  MusicBrainz: ec445fe5-4546-4aed-8444-8dbf18c15ce8  VIAF: 27365182   WorldCat (עם VIAF): 27365182
עמותת אל אקצא

| --- | --- |
 מדינה:  ישראל 
 מטה הארגון:  כפר ברא 
 תקופת הפעילות:  1991–הווה (כ־33 שנים) 
 
עמותת אל אקצא לפיתוח נכסי ההקדש האיסלמי היא עמותה הפועלת בחסות הפלג הדרומי של התנועה האיסלמית.
העמותה הוקמה ב-1991 בעמותה חברים: אברהים צרצור, סאמר בדוי, צפוות פריג', אחמד ריאן, גומעה אל קצאצי, חאלד ריאן.
מטרת הארגון

סיוע לגופים הפעילים בפיתוח נכסי ההקדש. סיוע לאחזקת ופיתוח אתרי מקומות קדושים למוסלמים בישראל. צדקה ועזרה לנזקקים ועניים.
הליכים משפטיים

ב-02/11/2021 הוגשה תלונה נגד עמותת אלאקצא בטענה לביצוע עבירות במסגרת החוק למניעת טרור על ידי  ארגון "עד כאן" ופורום "בוחרים בחיים" של המשפחות השכולות  בטענה לביצוע עבירות במסגרת החוק למניעת טרור וכנגד חוק תקנות העמותות. בתלונה טענו הארגונים כי מנהלי העמותה  בעבר ובהווה ביצעו עבירות של קבלת כספי טרור התלונה הובילה להחרמתם על ידי משרד הביטחון בגלל עבירות כנגד החוק ותקנות העמותות.
השייח' צפואת פריג', מקורבו של מנסור עבאס יו"ר רע"מ כתב: "לתרום לכיסוי הקנס הכספי שהטיל בית המשפט הישראלי… כדי למנוע עקירה של ארבע משפחות מירושלים", והוסיף "שותף ליציבות של אחיך הירושלמים בבתיהם ותחזק את איתנותם". בתחילת אוגוסט הודיעה העמותה על גיוס של 50 אלף שקלים שכבר הועברו לעברייני בנייה בשביל הקנסות.
מסגד אל אקצא

העמותת סיפקה ציוד חירום למרפאה למסגד אל-אקצא. בטקס אמר השייח' צפוות פריג' כי "הסיוע והציוד הרפואי ניתנו כחלק מהמאמצים הרבים, המבקשים לחזק את נוכחות עמנו בירושלים ובמסגד אל-אקצא ולסכל את התוכניות השיטתיות של היהודים, ועקירה נגד ירושלים ואנשיה".
ביקורת על העמותה

ארגון 'לך ירושלים' ותנועת 'אם תרצו' הוכיחו כיצד עמותת 'אל אקצא לפיתוח נכסי ההקדש האסלאמי' מנהלת קמפיין לגיוס תרומות למימון קנסות של עברייני בנייה.
ארגון "לך ירושלים"טען: "עמותת אל-אקצא היא הזרוע של התנועה האסלאמית ורע״מ בירושלים. העמותה הגבירה את פעילותה מתוך מטרה לפגוע באחדות העיר ולעקור את הריבונות הישראלית בירושלים.
הערות שוליים

↑  יורי ילון, הפלג הדרומי של התנועה האסלאמית סיפק ציוד רפואי למסגד אל-אקצא, באתר ישראל היום, 13 באוגוסט 2021
↑  עמותת אלאקסא לפיתוח נכסי ההקדש האיסלאמי (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il
↑  בעקבות פנייתנו למשטרה: חקירה נגד עמותת אל אקצא של התנועה האיסלאמית ביחידת ההונאה, באתר אם תרצו - בונים חברה ציונית, ‏2021-11-02
פרנץ לנדגראף

| --- | --- |

גנרל פרנץ לנדגראף עם גנרל אריך הפנר
 לידה:  16 ביולי 1888 מינכן, הקיסרות הגרמנית הקיסרות הגרמנית
 פטירה:  19 באפריל 1944 (בגיל 55) שטוטגרט, גרמניה הנאצית גרמניה הנאצית
 מדינה:  הרייך הגרמני 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1909–1944 (כ־35 שנים)
 דרגה:   גנרל לוטננט (ורמאכט)
 תפקידים בשירות
 מפקד דיוויזיית הפאנצר ה-6   מפקד דיוויזיית הפאנצר ה-155 מילואים
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
גנרל פרנץ לנדגראף (בגרמנית: Franz Landgraf;‏ 16 ביולי 1888 – 19 באפריל 1944) היה מפקד בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

לנדגראף נולד ב-16 ביולי 1888 במינכן. בשנת 1909 התגייס לנדגראף לצבא הגרמני הקיסרי, והצטרף לרגימנט הרגלים הבווארי ה-5 (ארנסט לודוויג, הדוכס הגדול של הסן), עמו לחם בתחילת מלחמת העולם הראשונה. בשנת 1915 הוא הועבר לרגימנט היגר הבווארי ה-1, ובשנת 1917 הוא התחתן עם אוגניה ברגמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף לנדגראף לפרייקור בבמברג, שם הועלה לדרגת האופטמן, ולאחר מכן הצטרף לרייכסווהר, ומילא בו תפקידי פיקוד ומטה. ב-1 בפברואר 1931 הוא הועלה לדרגת מיור, וב-1 באפריל 1934 הוא מונה למפקד גדוד ההכשרה של רגימנט הרגלים ה-21. ב-1 ביולי 1934 הוא הועלה לדרגת אוברסט לוטננט. ב-1 באוקטובר 1934 הוא מונה למפקד גדוד ברגימנט הרובאים ה-2, וב-1 באוגוסט 1936 הוא הועלה לדרגת אוברסט. ב-1 באוקטובר 1936 הוא מונה למפקד רגימנט הפאנצר ה-7.
ביוגרפיה > מלחמת העולם השנייה

בפרוץ המלחמה היה לנדגראף מפקד רגימנט הפאנצר ה-7, ופיקד עליו במהלך המערכה בפולין, כחלק מדיוויזיית הפאנצר ה-10. ב-15 באוקטובר 1939 הוא מונה למפקד חטיבת הפנצר ה-4, ולחם עמה במהלך המערכה על צרפת כחלק מדיוויזיית הפאנצר ה-10. ב-16 ביוני 1940 הוענק לו על פעולותיו עיטור צלב האבירים של צלב הברזל, וב-1 בספטמבר 1940 הוא הועלה לדרגת גנרל מיור. ב-6 בינואר 1941 הוא מונה למפקד דיוויזיית הפאנצר ה-6, ופיקד עליה לסירוגין במהלך הלחימה ברוסיה, וב-1 בספטמבר 1942 הוא הועלה לדרגת גנרל לוטננט. ב-1 באוגוסט 1943 הוא מונה למפקד דיוויזיית הפאנצר ה-155 מילואים בצרפת. ב-1 באוקטובר 1943 הוא הועבר לעתודת המילואים של הוורמאכט, וב-19 באפריל 1944 הוא מת בביתו בשטוטגרט.
פרנץ מאובה

| --- | --- |

 לידה:  1864 קטוביץ, ממלכת פרוסיה ממלכת פרוסיה (1803-1892) 
 פטירה:  1931 (בגיל 67 בערך) ברלין, רפובליקת ויימאר רפובליקת ויימאר 
 מדינה:  גרמניה 
 השתייכות:  הצי הקיסרי הגרמני הצי הקיסרי הגרמני
 דרגה:  ויצה-אדמירל
 פעולות ומבצעים
 מלחמת העולם הראשונה  קרב יוטלנד
 עיטורים
 דרגה 3 במסדר העיט האדום 
 
פרנץ לאופולד זיגפריד מאובה (בגרמנית: Franz Leopold Siegfried Mauve;‏ 11 בנובמבר 1864 – 12 בדצמבר 1931) היה ויצה-אדמירל גרמני במלחמת העולם הראשונה.
ביוגרפיה > קריירה מוקדמת

מאובה נולד ב-11 בנובמבר 1864 בקטוביץ. מספטמבר 1903 הוא היה קצין המטה הימי הראשון של הצי. מדצמבר 1905 עד אפריל 1908 הוא עבד באדמירליות.
הוא מונה למפקד סיירת ההדרכה המחודשת SMS ויקטוריה לואיז ב-4 באפריל 1908. ביולי 1908 החלה הפלגתו הראשונה לחו"ל. מכיוון שהספינה הייתה אמורה לקחת חלק בהפרחת סדרת בלונים בינלאומית, הייתה על סיפונה ועדה מדעית. דרך מדיירה וטנריף הגיעה השייטת לאזור התכנסות אינטרטרופי, שם נערכו הפרחות הבלונים ובלון של ויקטוריה לואיז הצליח לקבוע שיא גובה של 21,800 מ'. ב-5 באוגוסט ירדו המדענים מהספינה, שהמשיכה בדרכה לים התיכון. שם היא השתתפה יחד עם SMS הרתה בתחילת ינואר 1909 במבצע סיוע למסינה שנפגעה קשות ברעידת אדמה. המסע הראשון של הסיירת הסתיים ב-10 במרץ 1909 בקיל. עם כיתה חדשה של צוערי ים על הסיפון, ה-SMS ויקטוריה לואיז יצאה למסע אימונים בים הבלטי בקיץ 1909 ויצאה למסע שני לחו"ל באוגוסט. הספינה הגיעה לניופורט דרך האיים האזוריים, לשם הגיעו גם ה-SMS הרתה והסיירות הקלות SMS ברמן ו-SMS דרזדן בספטמבר. ארבע הספינות השתתפו מ-26 בספטמבר עד 9 באוקטובר 1909 חגיגות הדסון-פולטון בניו יורק, במהלכן הנציג הגרמני הרשמי, האדמירל הגדול הנס פון קסטר, היה על סיפון ה-SMS ויקטוריה לואיז. הסיבה לחגיגות אלו הייתה 300 שנה לניווט הראשון של ההדסון ותחילת השירותים המתוכננים בין ניו יורק לאלבני עם ספינת הקיטור קלרמונט שתוכננה על ידי רוברט פולטון בשנת 1807. בעקבות השהות בניו יורק, שייטה SMS ויקטוריה לואיז במימי הודו המערבית ובמרץ 1910 חזרה לקיל.
באפריל 1910 מונה מאובה לראש המחלקה באדמירליות. מאוקטובר 1911 עד ספטמבר 1913 פיקד על אוניית המערכה SMS פומרן. לאחר מכן הוא הפך לאדמירל השני בשייטת השנייה, צי הים הפתוח.
ביוגרפיה > מלחמת העולם הראשונה

באוגוסט 1915 הוא מונה למפקד שייטת זו. כמפקד הספינות הוותיקות יותר של המערך, הוא השתתף בקרב יוטלנד ב-31 במאי וב-1 ביוני 1916. השייטת האיטית שלו הפעילה את מפקד הצי ומפקד השייטת לשעבר, ויצה-אדמירל ריינהרד שר, שלא רצה להקריב את הספינות. הם בקושי יכלו להשתתף בקרב. בנסיגה הלילית, השייטת שלו הייתה יעד להתקפת טורפדו של משחתות בריטיות, שהטביעה את ה-SMS פומרן, שהייתה תחת פיקודו בעבר של מאובה, וטבעה עם כל הצוות, שמנה יותר מ-800 אנשי צוות. שיעור הנספים מהאונייה היה כמעט שליש מהנופלים בצד הגרמני.
ב-8 בנובמבר 1916 הוא מונה למפקד השייטת הרביעית החדשה שהוקמה לאחרונה, וב-23 בספטמבר 1917 הוא פרש מתפקידו.
פרנץ מאובה מת ב-12 בדצמבר 1931 בבית החולים מרטין לותר בברלין-שמרגנדורף ונקבר ב-Sudwestkirchhof Stahnsdorf ליד ברלין.
פרג'אני סאסי

פרג'אני סאסי (בערבית: فرجاني ساسي; נולד ב-18 במרץ 1992) הוא כדורגלן תוניסאי המשחק בעמדת הקשר באל-ע'ראפה מליגת העל הקטרית.
קריירת מועדונים

סאסי התחיל את הקריירה שלו בספקסיין מליגת העל התוניסאית. בעונת 2010/2011, ערך את הופעת הבכורה שלו במועדון בה גם כבש את שער הבכורה שלו בקבוצה.
ב-6 בינואר 2015, סאסי חתם במץ מהליגה הצרפתית השנייה, בה שיחק שנה וחצי.
בקיץ 2016, סאסי חזר לתוניסיה וחתם אספראנסה דה תוניס.
בינואר 2018 חתם בא-נסר מליגת העל הסעודית.
בקיץ 2018, חתם בא-זמאלכ מליגת העל המצרית.
ב-29 ביולי 2021 סאסי חתם בא-דוחייל מליגת העל הקטרית.
קריירה בינלאומית

ב-8 ביוני 2013, סאסי ערך את הופעת הבכורה שלו בנבחרת תוניסיה בתיקו 2-2 נגד סיירה לאון. ב-15 באוקטובר 2014, סאסי הבקיע את שער הבכורה שלו בניצחון 0–1 נגד סנגל.
סאסי הבקיע את השער הראשון של תוניסיה במונדיאל 2018, בפנדל בדקה ה-35 בהפסד 1–2 לאנגליה. סאסי השתתף עם הנבחרת שלוש פעמים בגביע אפריקה לאומות: 2015, 2017 ו-2019.
נכלל בסגל נבחרת תוניסיה לטורניר מונדיאל 2022.
תארים

ליגת העל התוניסאית: 2013
הסופר קאפ הסעודי-מצרי: 2018
גביע הקונפדרציה האפריקאי: 2019
הגביע המצרי: 2018/2019
הסופר קאפ המצרי: 2019/2020
הסופר קאפ האפריקאי: 2020
פרנץ לפורט

| --- | --- |

 לידה:  2 בינואר 1656 (יוליאני) ז'נבה, רפובליקת ז'נבה 
 פטירה:  2 במרץ 1699 (יוליאני) (בגיל 43) מוסקבה, רוסיה הצארית 
 מקום קבורה:  בית הקברות ודנסקויה 
 מדינה:  רפובליקת ז'נבה, רוסיה הצארית 
 דרגה:  אדמירל 
 פעולות ומבצעים
 Crimean campaigns of 1687 and 1689  מערכות אזוב  מרד 1698 
 
פרנץ יקובלביץ' לֶפוֹרְט (ברוסית: Франц Яковлевич Лефорт;‏ 2 בינואר 1656 – 12 במרץ 1699) היה מדינאי וגנרל רוסי של המאה ה-17 ממוצא שווייצרי. שימש כמפקד הצי הרוסי.
ראשית חייו

לפורט נולד בז'נבה במשפחת סוחרים. עד גיל 14 למד בבית הספר המקומי, ועם סיומו נשלח למרסיי להמשך לימודי מסחר. בשנת 1674, בניגוד לרצון המשפחה, נסע להולנד. הוא שירת בצבא הצרפתי וההולנדי. זמן קצר לאחר מכך, נסע למוסקבה וקיבל דרגת קפטן בצבא.
בהיעדר פעילות צבאית ממשית, החל לעבוד בתור עוזר בשגרירות דנמרק. בסוף שנת 1678 הועבר לשירות בקייב והיה מפקד פלוגה. בתקופה זו השתתף בהיתקלויות עם הכוחות שפלשו מחאנות קרים. בשנת 1681 הגיע לז'נבה. קרובי משפחתו ביקשו ממנו להישאר, אך הוא החליט לחזור לרוסיה הצארית. בחזרתו למוסקבה התברר לו שפיודור השלישי כבר לא בחיים, והשלטון במדינה הועבר לצאר שעודנו ילד, ומעשית – לנסיכה סופיה. המקורב לה, וסילי גוליצין, היה ידוע כאוהד המערב, ופרנץ לפורט התקרב אליו. בשנת 1683 הוא קיבל קידום בצבא. בשנת 1687 הוא השתתף בפשיטה לקרים, קיבל אות גבורה ועלה בדרגה.
בשנת 1689 החל מאבק בין הנסיכה סופיה לבין פיוטר הגדול המתבגר. בתחילת אוגוסט 1689 פיוטר הסתגר בלאוורת השילוש-סרגייב. ב-4 בספטמבר 1689 לפורט עם מספר חיילים התייצב במנזר והכריז על תמיכה בצאר הצעיר.
שירות בתקופת פיוטר הגדול

במהלך סתיו 1689 היחסים בין פיוטר הגדול ופרנץ לפורט התחממו. החל משנת 1690 הצאר ביקר באופן תדיר בביתו של לפורט, למרות התנגדות מקורבי הצאר ובמיוחד אנשי הכנסייה.
בשנת 1690 קודם לפורט לדרגת סגן-אלוף. באותה תקופה הצאר נתן לו כסף להרחבת ביתו.
לפורט השתתף באופן פעיל בכל הרפורמות של פיוטר הגדול. בשנת 1693 הוא קודם לדרגת אלוף. בשנת 1695 החלה מערכה נגד האימפריה העות'מאנית באזור אזוב. במצור על אזוב היה לפורט בין מפקדי הכוח. בנוסף לדרגת אלוף, הוא קיבל תפקיד של אדמירל ומפקד הצי הרוסי. סיבת המינוי הייתה לא ברורה, היות שלא היה לו ידע בתחום, אך לפורט הצליח להקים את הצי שהטיל מצור ימי על אזוב במסגרת המערכה השנייה בשנת 1696.
בסוף שנת 1696 לפורט חלה. כאשר בריאותו השתפרה החלו חגיגות גדולות, שבמהלכן פיוטר הגדול הכיר בביתו של לפורט את אנה מונס שבהמשך הייתה בת-זוגו של הצאר במשך שנים.
ככל הנראה, נסיעת פיוטר הגדול לאירופה הייתה ביוזמת לפורט. במהלך הנסיעה, פרנץ לפורט היה ראש המשלחת.
בעקבות מרד 1698 לפורט ופיוטר הגדול חזרו למוסקבה.
בסוף 1698 – תחילת 1699 הוא היה עסוק בבניית הארמון החדש והמפואר. אזור בו היה ממוקם הארמון נקרא עד היום "לפורטובו" לזכרו. פתיחת הארמון והחגיגות הגדולות נערכו בסוף פברואר 1699. מספר ימים לאחר החגיגות חלה לפורטובו ונפטר ב-2 במרץ 1699.
פרחי הדגל

| --- | --- |

 תאריך ייסוד:  1994
 יושב ראש:  נפתלי פרוש
 מיקום המטה:  ירושלים 
 
פרחי הדגל היא תנועת נוער חרדית בישראל. בראש הארגון עומד הרב נפתלי פרוש, בנו של הרב מנחם פרוש. התנועה רואה את תפקידה בהחדרת ערכי התורה והיהדות בקרב הנוער. עיקר פעולותיה בלימוד הלכות אקטואליות בקרב בני נוער. ההלכות נלמדות לפי לוח השנה העברי וכדומה. אחת לתקופה נערכים מבצעי שינון ולימוד ובסיומם מתקיימים מבחנים פומביים - ארציים ועולמיים.
התנועה מחנכת לעזרה לזולת והיא דוגלת בהתנדבות לטובת אזרחי המדינה כערך המהווה תחליף לשירות בצה"ל.
בשנת 2002 היו בתנועה כ-4000 חניכים. היא מקבלת כספים ממשרד החינוך מתוך התקציב של תנועות הנוער בהתאם לגודלה. בשנת 2000 קיבלה התנועה 1,286,109 שקלים, ובשנת 2005 כמיליון שקלים וב-2018 12,543,702 שקלים. התנועה גם מקבלת סכומי כסף מרשויות מקומיות ובשנת 2002 קיבלה מעזבונות.